Legal Document

Category: 2041

Text:
2. ΒΑΣΙΛΙΚΟΝ ΔΙΑΤΑΓΜΑ της 22 Δεκ. 1921/10 Ιαν. 1922 (ΦΕΚ Α΄  2) Περί κυρώσεως και εφαρμογής του υπ’ αριθ. 77738 της 18 Δεκ. 1921 υπουργικού κανονισμού περί της οικονομικής υπηρεσίας του Β. Ναυτικού. Έχοντες υπ’ όψει το άρθρ. 81 του Νόμ. 789 της 28 Αυγ. 1971 «περί της εν τω Β. Ναυτικώ οικονομικής υπηρεσίας», ως ετροποποιήθη δια του Νόμ. 2530 της 26 Σεπτ. 1920, προς δε το από 18 Μαρτ. 1921 ημέτερον Δ/μα, δι’ ου ετέθησαν εις εφαρμογήν πάσαι αι επί της χρηματικής διαχειρίσεως και τροφοδοσίας διατάξεις του 789 Νόμου, ως ετροποποιήθη δια του Νόμ. 2530, και κυρωθείς ετέθη εις εφαρμογήν ο υπ’ αριθ. 16115 ε.ε. υπουργικός κανονισμός της κεντρικής οικονομικής υπηρεσίας του Β. Ναυτικού, προτάσει του ημετέρου επί των Ναυτικών υπουργού, απεφασίσαμεν και διατάσσομεν: Άρθρον μόνον.-Κυρούμεν τον εξ εδαφ. 69 υπ’ αριθ. πρωτ. 77738 της 18 Δεκ. 1921 κανονισμόν της οικονομικής υπηρεσίας του Β. Ναυτικού, εκδοθέντα υπό του υπουργού των Ναυτικών εις εκτέλεσιν των επί της χρηματικής διαχειρίσεως και τροφοδοσίας διατάξεων του ως άνω Νόμου, συμφώνως τω άρθρ. 81 αυτού, και τίθεμεν εις ισχύν αυτόν από της 1 του μηνός του επομένου της δημοσιεύσεως του παρόντος Δ/τος. Σελ. 149 Χρηματική Διαχείριση Π. Ναυτικού 37.Γ .β.1-2 Εις τον αυτόν υπουργόν ανατίθεμεν την δημοσίευσιν και εκτέλεσιν του παρόντος Δ/τος. ΚΑΝΟΝΙΣΜΟΣ ΤΗΣ ΟΙΚΟΝΟΜΙΚΗΣ    ΥΠΗΡΕΣΙΑΣ ΤΟΥ Β. ΝΑ ΥΤΙΚΟΥ Αριθ. 77738 της 18 Δεκ. 1921 ΜΕΡΟΣ Α΄ Χρηματική διαχείρισις ΤΜΗΜΑ Β΄ Πλοία και ναυτ. υπηρεσίαι ΚΕΦΑΛΑΙΟΝ Α΄ Εγκαθίδρυσις και ευθύνη των ναυτικών ταμιών 1.Η χρηματική διαχείρισις επί των πολεμικών πλοίων και εν ταις ναυτικαίς υπηρεσίαις διεξάγεται, υπό την ανωτέραν διεύθυνσιν του Υπουργού των Ναυτικών και την Εποπτείαν των Κυβερνητών ή προϊσταμένων των Ν. Υπηρεσιών, παρά του ειδικώς εφ’ εκάστου πλοίου ή εν Ν. Υπηρεσία τοποθετουμένου ως ταμίου οικονομικού αξιωματικού, συμφώνως προς τους ισχύοντας Νόμους, κανονισμούς και Δ/τα και τας ακολούθους διατάξεις. 2.Οι ναυτικοί ταμίαι, αφ’ ης στιγμής αναλάβωσι τα καθήκοντα αυτών ως τοιούτοι, καθίστανται δημόσιοι υπόλογοι, οφείλοντες να συμμορφώνται προς τας διατάξεις του Νόμου περί δημοσίου λογιστικού, τας τροποποιήσεις και τας συμπληρώσεις αυτού, τας οικείας διατάξεις τας διεπούσας την υπηρεσίαν του ελεγκτικού συνεδρίου, τας διατάξεις του Νόμ. 789, ως αύται ισχύουσι, και εν γένει παντός ισχύοντος σχετικού Νόμου, Β.Δ/τος και κανονισμού. Εν τη ενασκήσει των τοιούτων καθηκόντων των υπάγονται υπό την εποπτείαν και τον έλεγχον του υπουργού των Ναυτικών, του υπουργού των Οικονομικών και του ελεγκτικού συνεδρίου, κατά τας εκάστοτε παρουσιαζομένας ειδικάς περιπτώσεις των κειμένων διατάξεων, όντες υπόλογοι απέναντι αυτών δια την εμπιστευομένην αυτοίς χρηματικήν διαχείρισιν. 3.Η ανάληψις των καθηκόντων του ναυτικού ταμίου επί της χρηματικής διαχειρίσεως βεβαιούται εν τω ημερολογίω του ταμείου δια πράξεως, υπογραφομένης παρ’ αυτού και βεβαιουμένης υπό του κυβερνήτου ή προϊσταμένου. Εν τη πράξει ταύτη μνημονεύεται το όνομα, επώνυμον και βαθμός του ναυτικού ταμίου, το Δ/μα ή η διαταγή της τοποθετήσεως και η χρονολογία της εγκαθιδρύσεως αυτού εις τα καθήκοντα της χρηματικής διαχειρίσεως. Σελ. 150 4.Εν τη διεξαγωγή της κατά τα ανωτέρω υπηρεσίας των οι ναυτικοί ταμίαι βοηθούνται υπό του κατά τους οργανισμούς του Β. Ναυτικού τοποθετουμένου δια την οικονομικήν υπηρεσίαν προσωπικού εξ αξιωματικών, υπαξιωματικών και ναυτών. Το προσωπικόν τούτο, εν τη διεξαγωγή της ανατιθεμένης αυτώ τοιαύτης υπηρεσίας, ουδεμίαν ευθύνην δημοσίου υπολόγου υπέχει, τιμωρείται όμως κατά τας κειμένας διατάξεις δια πάσαν αποδεικνυομένην ολιγωρίαν ή αμέλειαν ή δόλον περί την εκτέλεσιν των καθηκόντων του. Δια πάσαν δε πράξιν ή παράλειψίν του έχουσαν ως συνέπειαν την ζημίαν του Δημοσίου τούτο μεν καθίσταται υπεύθυνον, υπόλογος δε τυγχάνει πάντοτε ο προϊστάμενος ναυτικός ταμίας. Κατ’ εξαίρεσιν το υφιστάμενον τω ναυτικώ ταμία προσωπικόν καθίσταται υπόλογον και απέναντι του Δημοσίου, εάν και εφ’ όσον δι’ ειδικών διατάξεων έχη ανατεθή αυτώ η υπ’ ευθύνην του έναντι του Δημοσίου διεξαγωγή υπηρεσίας ως υπολόγου. ΚΕΦΑΛΑΙΟΝ Β΄ Χρηματικός εφοδιασμός 5.Περί το τέλος εκάστου μηνός οι ναυτικοί ταμίαι εφοδιάζονται εκ του κεντρικού ταμείου του ναυτικού με το δια τας πληρωμάς των αναγκαιούν αυτοίς χρηματικόν ποσόν. Το ποσόν τούτο κανονίζεται εκάστοτε υπό του διευθυντού των οικονομικών υπηρεσιών, κατά τα εν τω α΄ τμήματι του κανονισμού της οικονομικής υπηρεσίας του Β. Ναυτικού αναγραφόμενα. Εν περιπτώσει καθ’ ην εν ναυτικής τινι υπηρεσία ή πλοίω προβλέπεται ότι θέλουσιν απαιτηθή δαπάναι μείζονες των συνήθων δια τον λήγοντα μήνα ο οικείος ταμίας ζητεί εγκαίρως δια του προϊσταμένου αυτού εκ της διευθύνσεως των οικονομικών υπηρεσιών επί τη αποχρώση αιτιολογήσει τον κανονισμόν της αποδοχής του προβλεπομένου ως μέλλοντος να εξαρκέση χρηματικού ποσού. 37.Γ .β.2 Χρηματική Διαχείριση Π. Ναυτικού 6.Οι ναυτικοί ταμίαι των εν Αθήναις, Σαλαμίνι, Πειραιεί και Φαλήρω ή και πλησιοχώροις υπηρεσιών, ως και των εν Σαλαμίνι, Πειραιεί και Φαλήρω ορμούντων πολεμικών πλοίων, παραλαμβάνουσιν αυτοπροσώπως εκ του κεντρικού ταμείου του ναυτικού τα κανονιζόμενα δια τας μηνιαίας αυτών πληρωμάς χρηματικά ποσά. Εν περιπτώσει δε κωλύματος δεδικαιολογημένου, αιτούνται δια των προϊσταμένων αυτών την δι’ αξιωματικού του κεντρικού ταμείου αποστολήν προς αυτούς του ως είρηται χρηματισμού ποσού. Πάντες οι λοιποί ναυτικοί ταμίαι λαμβάνουσιν εκ του κεντρικού ταμείου τα ως άνω μηνιαία χρηματικά ποσά είτε αυτοπροσώπως, εάν συμπέση να παρευρίσκωνται εν Αθήναις κατά τας ημέρας της αποστολής και πρόκειται να επανέλθωσιν εις την υπηρεσίαν των, είτε μέσω ανεγνωρισμένων τραπεζών, είτε δια χρηματικών γραμματίων, είτε δια χρηματοδέματος. Μόνον η κατόπιν ειδικής διαταγής του υπουργείου ή του αρχηγού στόλου ή μοίρας, εκδιδομένης εις εξαιρετικάς και δεδικαιολογημένας περιστάσεις, δι’ έλλειψιν ή δυσκολίαν άλλου μέσου αποστολής, προέλευσις εν Αθήναις των εν τη προηγουμένη περιόδω ναυτικών ταμιών προς παραλαβήν χρημάτων παρέχει αυτοίς δικαίωμα οδοιπορικών εξόδων και αποζημιώσεως. Το χρηματόδεμα ανοίγεται υπό του λαμβάνοντος αυτό ναυτικού ταμίου επί παρουσία του κυβερνήτου ή του προϊσταμένου της υπηρεσίας, εν απουσία δε ή κωλύματι αυτών, επί παρουσία των νομίμων αναπληρωτών των. Εν περιπτώσει δε καθ’ ην το χρηματόδεμα τούτο συνοδεύει επίτροπος του κεντρικού ταμίου, η αποσφράγισις αυτού γίνεται και επί παρουσία τούτου. Εν εναντία περιπτώσει, ο παραλαμβάνων ταμίας καθίσταται μόνος υπεύθυνος δια πάσαν τυχόν ανακαλυφθησομένην έλλειψιν. Δια παν τυχόν παρουσιασθησόμενον έλλειμα ή ανωμαλίαν μετά την τήρησιν των ανωτέρω, ο παραλαμβάνων ταμίας συμμορφούται προς τον εν τω άρθρ. 203 του λογιστικού Νόμου αναφερόμενον κανονισμόν. 7.Δια πάσαν παραλαβήν χρημάτων εκ του κεντρικού ταμείου του ναυτικού οι ναυτικοί ταμίαι εκδίδουσιν απόδειξιν παραλαβής, αποκοπτομένην εκ του παρ’ αυτοίς τηρουμένου στελέχους διπλοτύπων αποδείξεων. Η απόδειξις αύτη παραδίδοται τω κεντρικώ ταμία, ίνα χρησιμεύση αυτώ ως δικαιολογητικόν της οικείας εγγραφής του εις το βιβλίον ταμείου. Εν τη περιπτώσει δε της β΄ παραγράφου του προηγουμένου εδαφίου η απόδειξις αύτη πέμπεται τω κεντρικώ ταμία δι’ εγγράφου του προϊσταμένου, αποστελλομένου ταχυδρομικώς επί αποδείξει παραλαβής. 8.Οι ναυτικοί ταμίαι οφείλουσι να καταβάλλωσιν ιδιαιτάτην επιμέλειαν, οίαν εν τοις ιδίοις πράγμασι, προς εξασφάλισιν των εμπιστευομένων αυτοίς χρημάτων του Δημοσίου. Τα χρήματα ταύτα εγκλείουσιν εις το επί τούτω χρηματοκιβώτιον, ούτινος κρατούσι την κλείδα, εισί δε υπεύθυνοι, εάν εκ πράξεως ή παραλείψεως αυτών εγένοντο παραίτιοι ζημίας τω Δημοσίω. 9.Η μέριμνα και η ευθύνη δια την εξασφάλισιν του χρηματοκιβωτίου ανήκει εις τον κυβερνήτην ή προϊστάμενον της υπηρεσίας, του δε χρηματοκιβωτίου του κεντρικού ταμίου και του ταμίου του καταστήματος του υπουργείου των Ναυτικών εις τον υπασπιστήν, υποχρέους να φροντίζωσι δια την φρούρησιν αυτών από την αναγκαίαν φυλακήν. Καθίσταται εν τούτοις ένοχος αμελείας ο αρμόδιος ταμίας, εάν, παρατηρήσας ότι η φύλαξις γίνεται ανεπαρκώς, δεν ανέφερε τούτο όπου δει, όπως ληφθώσι τα προσήκοντα μέτρα. 10.Εκτός των χρημάτων του Δημοσίου, εις το χρηματοκιβώτιον εγκλείονται και διαφυλάσσονται αι εν τω άρθρ. 17 του από 6 Ιουν. 1888 Β.Δ/τος «περί της επί των Πολ. Πλοίων οικονομικής υπηρεσίας» αναφερόμεναι αξίαι και λοιπά είδη, εφαρμοζομένων των διατάξεων του άρθρου τούτου και του επομένου άρθρ. 18 του αυτού Β.Δ/τος. ΚΕΦΑΛΑΙΟΝ Γ΄. Πληρωμαί Α΄. Πληρωμαί τακτικαί 11.Οι ναυτικοί ταμίαι εκ των υπό του κεντρικού ταμίου γινομένων αυτοίς χρηματικών καταβολών ενεργούσιν έκαστος τας πληρωμάς της αρμοδιότητός των, τας αναγραφομένας εν τω άρθρ. 37 εν συνδυασμώ προς τ’ άρθρ. 38, 39 και 74 του Νόμ. 789. 12.Προαπαιτούμενα πάσης πληρωμής εισί τα εξής: α)Ύπαρξις νομίμου δικαιώματος παρά τω ως δικαιούχω απέναντι του Δημοσίου παρουσιαζομένω προσώπω. β)Προσαγωγή των τυχόν απαιτουμένων κατά τα κεκανονισμένα δικαιολογητικών. γ)Αρμοδιότης πληρωμής, παρά τω ναυτικώ ταμία. δ)Ανάληψις της δαπάνης και καταχώρισις αυτής εν τω βιβλίω του οικείου τμήματος του υπουργείου των Ναυτικών κατά τας σχετικάς περί εποπτείας αναλήψεως δαπανών διατάξεις, προκειμένου περί των μη παγίων δαπανών. ε)Εντολή του κυβερνήτου ή του προϊσταμένου της υπηρεσίας προς πληρωμήν της δαπάνης ή απολαυής. Σελ. 151 Χρηματική Διαχείριση Π. Ναυτικού 37.Γ .β.2 13.Εάν ο κυβερνήτης ή ο προϊστάμενος της υπηρεσίας κρίνη ότι η πληρωμή δαπάνης τινός ή απολαυής, επιτρεπομένη τω ναυτικώ ταμία υπό του Νόμου, δέον ν’ ανασταλή, είτε διότι υπάρχει διαταγή να διατεθή άλλως μέρος των ληφθεισών μηνιαίων χρηματικών καταβολών, είτε διότι συντρέχουσιν ουσιώδεις λόγοι άλλοι, ων αυτός ούτος αναλαμβάνει την ευθύνην, δύναται να διατάξη τον ταμίαν περί της ως είρηται αναστολής της πληρωμής, πάντοτε έχων προ οφθαλμών την εν εναντία περιπτώσει ανεπάρκειαν των διαθεσίμων χρημάτων και απευθύνων εγγράφως την σχετικήν διαταγήν του προς τον ναυτικόν ταμίαν. Η έγκρισις του κυβερνήτου ή προϊσταμένου περί της κατά τ’ ανωτέρω πληρωμής βεβαιούται δια της επί του πρωτοτύπου της καταστάσεως ή του λογαριασμού υπογραφής του υπό την φράσιν «εγκρίνεται η πληρωμή» και την χρονολογίαν της εγκρίσεως, εν δε τη κεντρική υπηρεσία τεκμαίρεται η έγκρισις αύτη εκ μόνης της δια τούτου υποβολής των καταστάσεων των λογαριασμών. 14.Εάν ναυτικός τις ταμίας προέβη εις πληρωμάς, επιτρεπομένας μεν αυτώ υπό του Νόμου, χωρίς όμως να προειδοποιήση τον κυβερνήτην ή τον προϊστάμενον, καθίσταται ένοχος παραβάσεως καθήκοντος και τιμωρείται αναλόγως. 15.Εκ των παρά των ναυτικών ταμιών διαχειριζομένων χρημάτων του Δημοσίου ουδείς δύναται να διατάξη πληρωμήν δαπανών παρά τας διατάξεις του Νόμ. 789 και τας τροποποιήσεις αυτού. Εν εναντία περιπτώσει ο ναυτικός ταμίας εκθέτει τους λόγους, δι’ ους η πληρωμή δεν τυγχάνει νόμιμος και προβάλλει άρνησιν, λαμβάνων όμως κατόπιν τούτου έγγραφον σχετικήν διαταγήν της διατασσούσης αρχής εκτελεί ταύτην, εφόσον η αρχή αύτη τυγχάνει εκ των υπευθύνων προϊσταμένων αρχών. Εν τη περιπτώσει ταύτη εφαρμόζεται η διάταξις της β΄ παραγράφου του άρθρ. 44 του Νόμ. 789. 16.Το αντίτιμον των απ’ ευθείας εκ του εμπορίου αγοραζομένων υλικών (της τοιαύτης αγοράς επιτρεπομένης μόνον καθ’ ας περιστάσεις δεν υπάρχει άλλο μέσον προμηθείας) κατά μεν την διάρκειαν του πολέμου ή επιστρατεύσεως πληρώνεται συμφώνως προς τας διατάξεις του άρθρ. 39 του Νόμ. 789, εν καιρώ δε ειρήνης εκ του δημοσίου ταμείου δια χρηματικών ενταλμάτων του υπουργείου των Ναυτικών, εκδιδομένων επ’ ονόματι των πωλητών. Κατ’ εξαίρεσιν επιτρέπεται η πληρωμή του ως άνω αντιτίμου εκ χρημάτων της στερεάς προκαταβολής του ναυτικού και εν καιρώ ειρήνης,  Σελ. 152 όταν τα πλοία ευρίσκωνται εν τη αλλοδαπή ή εφ’ όσον υπάρχει ειδική έγκρισις του υπουργού των Ναυτικών, στηριζομένη εις την αποδεδειγμένως επείγουσαν και απόλυτον ανάγκην, ίνα πληρωθή η δαπάνη εκ της παγίας προκαταβολής του ναυτικού. 17.Ο μισθός των εις το Πολ. Ναυτικόν τεταγμένων ή υπηρετούντων πληρώνεται εις το τέλος εκάστου μηνός. Τα έξοδα τραπέζης πληρώνονται επίσης κατά μήνα, αλλά καταβάλλονται προκαταβολικώς εις τον συσσιτιάρχην κατά 15ημερίαν και αναλόγως του αριθμού εκάστου συσσιτίου, επί τη βάσει συνοπτικής καταστάσεως των μελών του συσσιτίου. Επίσης προκαταβολικώς κατά 15ημερίαν καταβάλλεται εις τα συσσίτια των υπαξιωματικών και εις τους κατ’ ιδίαν δικαιούχους το αντίτιμον της τροφοδοτικής μερίδος. Οσάκις μετατίθενται αξιωματικοί ή άνδρες του πληρώματος, τα μεν διάφορα είδη μισθού και επιδόματος πληρώνονται εκ της υπηρεσίας, εξ ης μετατίθενται, μέχρι τέλους του μηνός, καθ’ ον εγένετο η τελευταία μισθοδοσία του πληρώματος, τα δ’ έξοδα τραπέζης και το αντίτιμον της τροφοδοτικής μερίδος εκκαθαρίζονται και καταβάλλονται τοις δικαιούχοις μέχρι της ημέρας της μεταθέσεως, συνυπολογιζομένης. Οι μετατιθέμενοι κατά το τελευταίον πενθήμερον του μηνός μισθοδοτούνται εκ της υπηρεσίας εξ ης μετατίθενται, συμψηφίζεται δε υπό της νέας υπηρεσίας πάσα διαφορά, ήτις ήθελε προκύψει εκ της τυχόν επελθούσης σχετικής μεταβολής κατά το εν λόγω πενθήμερον. Οι δυνάμει διαταγής προϊσταμένης αρχής απεσπασμένοι εις άλλην υπηρεσίαν μισθοδοτούνται εκ της τελευταίας ταύτης υπηρεσίας, πλην αν επανέρχωνται εις την πρώτην υπηρεσίαν προ της 25ης του μηνός, οπότε δια τον μήνα τούτον ο μισθός αυτών τακτοποιείται εν τη υπηρεσία, εις ην επανέρχονται, κατά τα εν τη προηγουμένη παραγράφω οριζόμενα. Των απερχομένων συνεπεία διαθεσιμότητος, αργίας, αποστρατείας, παραιτήσεως ή απολύσεως άπασαι αι αποδοχαί εκκαθαρίζονται και καταβάλλονται τοις δικαιούχοις μέχρι της ημέρας της χορηγήσεως του σχετικού φύλλου, συνυπολογιζομένης και της ημέρας ταύτης. Αι αποδοχαί των εις τα νοσοκομεία νοσηλευομένων και των εις αδείας απουσίας μεταβαινόντων καταβάλλονται κατά το εκτελεστικόν Δ/μα των Νόμ. 2126, 2127, 2128. Επίσης εις το τέλος του μηνός καταβάλλονται αι παντός είδους ανακλήσεις χρηματικών απολαυών. 18.Τα οδοιπορικά και αι αποζημιώσεις καταβάλλονται κατά τας ειδικάς περί τούτου διατάξεις. 37.Γ .β.2 Χρηματική Διαχείριση Π. Ναυτικού 19.Αι παντός είδους κρατήσεις ενεργούνται συμφώνως προς τα ειδικώς δια ταύτας κεκανονισμένα (Β.Δ/μα εκτελεστικόν των Νομ. 2126 ,2127 ,2128). 20.Οι ναυτικοί ταμίαι εισί προσωπικώς υπόλογοι δια την νομιμότητα των προσωπικώς παρ’ αυτών ενεργουμένων πληρωμών, εκτός εφόσον ενεργούσι κατόπιν ανωτέρας διαταγής, κατά τα εν εδαφ. 13 καθοριζόμενα.Οφείλουσιν επομένως εν τη εκκαθαρίσει των δικαιωμάτων παντός δικαιούχου να συμμορφώνονται προς τας διατάξεις των οικείων Νόμων, Β.Δ/των και κανονισμών. Τα λογιστικά λάθη, ως και πάσα άλλη σχετική παράλειψις ή αίτιον συνεπάγον βλάβην των συμφερόντων του Δημοσίου, βαρύνουσι τους Ναυτ.Ταμίας. Β’.Πληρωμαί δια χρηματικών επιταγών κλπ. 21.Επιτρέπεται όπως οι Ναυτ.Ταμίαι εκδίδωσει χρηματικάς επιταγάς πληρωτέας κατά τα εν άρθρ. 11 ,12 ,40 ,41 και 46 του Νομ. 789 και των τροποποιήσεών του. Αι επιταγαί αυταί εισίν ονομαστικαί και δεν μεταβιβάζονται δι’ οπισθογραφήσεως, ούτε κατάσχονται, ουδέ πληρώνονται επι τη εμφανίσει, αλλ’ υπό προθεσμίαν δέκα τουλάχιστον ημερών. 22.Πάσα επιταγή δέον να φέρη την σφραγίδα της υπηρεσίας του εκδίδοντος ναυτικού ταμίου. 23.Εάν ο υπέρ ου εξεδόθη η επιταγή (κομιστής)τυγχάνει ιδιώτης, είναι δε άγνωστος τω ταμία, εις  βάρος του οποίου εξεδόθη (πληρωτή), η εξόφλησις γίνεται δια της υπό του κομιστού προσαγωγής γνωστού τω ναυτικώ ταμία προσώπου, όπερ και προσυπογράφει ως τριτεγγυητής. 24.Επιτρέπεται ίνα οι ναυτικοί ταμίαι εκδίδωσιν επιταγάς υπέρ άλλων ναυτικών ταμίων και εις βάρος του κεντρικού ναυτικού ταμίου.Τα χρηματικά ποσά των τοιούτων επιταγών φέρουσιν εις χρέωσιν αυτών οι εκδώσαντες ναυτικοί ταμίαι, εις πίστωσίν των δε οι κομισταί. Η επιταγή αύτη υποβάλλεται εις την διεύθυνσιν των οικονομικών υπηρεσιών μετά της μηνιαίας δοσοληψίας, εις ην αναγράφονται, ο αριθμός της επιταγής, ο εκδότης ναυτικός ταμίας, η αιτία της πληρωμής και το χρηματικόν ποσόν. 25.Η έκδοσις επιταγών επί τω σκοπώ πραγματοποιήσεως πληρωμών οφειλομένων και υπαγομένων εις την αρμοδιότητα του εκδίδοντος ταμίου επιτρέπεται μόνον οσάκις συντρέχωσι λόγοι ταχίας πληρωμής, ο δ’ εκδίδων ταμίας στερήται χρημάτων ή οσάκις δεν υπάρχει άλλο προσφορώτερον μέσον εμβάσεως των οφειλομένων χρημάτων. Επι των λοιπών περιπτώσεων των εν τω Νόμω κατονομαζομένων επιτρέπεται άνευ περιορισμών η έκδοσις χρηματικών επιταγών. 26.Οσάκις πολεμικόν πλοίον ευρίσκεται εν τη αλλοδαπή, αι προς τους δικαιούχους πληρωμαί δια τροφάς ή υλικά χορηγηθέντα εις το πλοίον δύνανται να πραγματοποιώνται και δια χρηματικών επιταγών, συρομένων επί της Εθνικής Τραπέζης της Ελλάδος. Αι χρηματικαί αύται επιταγαί εκδίδονται υπό του ταμίου και προσυπογράφονται υπό του κυβερνήτου, όστις φυλάσσει τα στελέχη αυτών και αποστέλλει πάραυτα δι’ αναφοράς του επί αποδείξει παραλαβής αντίγραφον πάσης εκδιδομένης επιταγής προς το υπουργείον των Ναυτικών (διεύθυνσιν οικονομικών υπηρεσιών, τμήμα κεντρικού ταμείου). Αι εν τω παρόντι εδαφίω επιταγαί, φέρουσαι τον τύπον και τον χαρακτήρα συναλλαγματικών, δέον να εκδίδονται υπό προθεσμίαν τόσην, όση θέλει απαιτηθή ίνα εν τω μεταξύ, λαμβάνων γνώσιν ο κεντρικός ταμίας εκ της ανωτέρω αναφοράς, δυνηθή να προνοήση περί καταθέσεως εις την Εθνικήν Τράπεζαν του χρειαζομένου ανικρύσματος, δεδομένου ότι άλλως δεν υποχρεούται η τράπεζα εις  την πληρωμήν επί τη όψει. 27.Το ισότιμον πάσης εν γένει εκδιδομένης χρηματικής επιταγής φέρεται αμέσως εις χρέωσιν των βιβλίων και λογαριασμών του εκδίδοντος ναυτικού ταμίου, εις πίστωσιν δε των λογαριασμών του εις βάρος του οποίου αύτη εξεδόθη άμα τη πληρωμή της. Ο ναυτικός ή κεντρικός ταμίας, εις βάρος του οποίου εξεδόθη τοιαύτη επιταγή, αφού βεβαιωθή περι της γνησιότητας ταύτης, άμα τη παραλαβή της αποδέχεται ταύτην υποχρεωτικώς, εν ελλείψει δε χρημάτων μεριμνά δια τον έγκαιρον εφοδιασμόν του προς εξόφλησιν. 28.Η επιταγή θεωρείται εξωφλημένη εάν όπισθεν αυτής φέρηται η λέξης «εξοφλήθη», υπό ταύτην η χρονολογία και η υπογραφή του δικαιούχου. 29.Οι ναυτικοί ταμίαι υπογράφουσι προς εξόφλησιν τα επ’ ονόματι της υπηρεσίας των εκδιδόμενα χρηματικά γραμμάτια και παντός είδους χρηματικάς αξίας. Γ’. Εισπράξεις χρεών δια χρεωστικών  γραμματίων «29α.Οι ναυτικοί ταμίαι εκδίδουσι χρεωστικά γραμμάτια κατά τα άρθρ. 11, 12, 40, 41 και 46 του Νομ. 789, ως ετροποποιήθη ούτος, προς είσπραξιν οφειλών ιματισμού, δανείων Μ.Τ.Π.Ν., απωλείας ειδών απογραφής και χρεωστικών υπολοίπων εξαρτωμένων διαχειρίσεων, επιτρέπεται δε όπως εκδίδωσι τοιαύτα δια την οφειλήν συσσιτίων και κυλικείων. Πας ναυτικός ταμίας, εις το ταμείον του οποίου εγκαταλείφθη υπό μετατεθέντος αξιωματικού κλπ. οφειλή τις, δύναται εκδίδων ισόποσον χρεωστικόν γραμμάτιον εις βάρος του ναυτικού ταμίου της νέας υπηρεσίας του μετατεθέντος να πιστωθή εις το βιβλίον ταμείου του, τακτοποιουμένου ούτω του χρέους. Σελ. 153 Χρηματική Διαχείριση Π. Ναυτικού 37.Γ .β.2 Ο ναυτικός ταμίας της υπηρεσίας, εις  ην μετετέθη ο αξιωματικός, άμα τη λήψει του χρεωστικού γραμματίου υποχρεούται να χρεωθή εις το βιβλίον ταμείου του με το χρηματικόν ποσόν αυτού και να εισπράξη το χρέος κατά την πρώτην επακολουθούσαν μισθοδοσίαν του οφειλέτου. Γενικώς τα χρεωστικά γραμμάτια θέλουσι διέπεσθαι υπό τάς αυτάς με τάς χρηματικάς επιταγάς διατάξεις, με την διαφοράν ότι με τα χρεωστικά γραμμάτια ο εκδίδων ναυτικός ταμίας πιστούται, ο λαμβάνων δε ναυτικός ταμίας, εις βάρος του οποίου εξεδόθησαν, χρεούται. Χρεωστικόν γραμμάτιον, άπαξ εκδοθέν υπό τινος ναυτικού ταμίου εις  βάρος άλλου ναυτικού ταμίου, εν ουδεμιά περιπτώσει επιστρέφεται, υποχρεούται δε ο λαβών ναυτικός ταμίας να χρεωθεί με τούτο άμα τη λήψει του. Εν περιπτώσει μη αναγνωρίσεως χρέους εκ μέρους οιουδήποτε οφειλέτου, θέλει μεν κρατηθή το ποσόν του χρεωστικού γραμματίου εκ της μισθοδοσίας του, ούτος δε θέλει αναφερθή ιεραρχικώς δια τας τυχόν αντιρρήσεις του. Ως δικαιολογητικόν εκδόσεως και αποστολής χρεωστικού γραμματίου θέλει επισυνάπτεσθαι σημείωμα υπεύθυνον του συσσιτιάρχου ή κυλικειάρχου, αν η οφειλή προέρχεται εκ συσσιτίου ή κυλικείου, απόσπασμα της επεξεργασίας, αν προέρχεται εκ περικοπής, απόσπασμα του πίνακος Μ.Τ.Ν. αν προέρχεται εκ κρατήσεως λόγω δανείου ή προεξοφλήσεως, απόδειξις πληρωμής αν πρόκειται περί άλλης οφειλής. Πρός διάκρισιν των χρεωστικών γραμματίων απο τας επιταγάς ως χρώμα τούτων καθορίζεται το κίτρινον». Το εντός « » εδάφ. 29α τίθεται κατά προσθήκην του Π.Δ. της 23 Δεκ. 1927/1 Φεβρ. 1928 «περί εγκρίσεως κανονισμού εισπράξεως χρεών δια χρεωστικών γραμματίων εν τω πολεμικώ ναυτικώ», (ΦΕΚ 11 Α/28) πλήν της 1ης αυτού παραγράφου, ήτις τίθεται ως αντικατεστάθη υπό συμπληρωματικού κανονισμού κυρωθέντος υπό του Π.Δ. της 29 Μαρτ. 1932 (ΦΕΚ 102 Α/32). ΚΕΦΑΛΑΙΟΝ Δ’. 30-38.(Κατηργήσθησαν υπό του Π.Δ. της 13/19 Μαΐου 1930 «περί κανονισμού τροφοδοσίας πληρωμάτων»). Σελ. 154 ΚΕΦΑΛΑΙΟΝ Ε’. Βιβλία και δικαιολογητικά διαχειρίσεως 39.Δια την χρηματικήν των διαχείρισιν οι ναυτικοί ταμίαι τηρούσι τα εξής βιβλία: α)Βιβλίον ταμείου, ηριθμημένον και υπογεγραμμένον παρά του διευθυντού των οικονομικών υπηρεσιών. Εν τω βιβλίω τούτω εγγράφουσιν ιστορικώς πάσαν είσπραξιν αυτών και πάσαν πληρωμήν επί τη βάσει των σχετικών δικαιολογητικών. β)Βιβλίον επιταγών. γ)Βιβλίον αποδείξεων παραλαβής χρημάτων. δ)Βιβλίον παρακαταθηκών (εδαφ.10). ε)Τον έλεγχον του πληρώματος, τηρούμενον κατά τας διατάξεις του απο 26 Σεπτ. 1901 Β. Δ/τος «περί καταργήσεως και αντικαταστάσεως άρθρων του από 6 Ιουν. 1888 Β.Δ/τος περί της επί των Πολ. Πλοίων οικονομικής υπηρεσίας», και τας διατάξεις του Β.Δ/τος περί εκτελέσεως των Νομ. 2126, 2127 και 2128. Πάσαι αι γενόμεναι δαπάναι του πλοίου ή της υπηρεσίας δια την πληρωμήν παντός είδους προμηθευομένου υλικού και πάσης αποδοχής εγγράφονται εις τον έλεγχον τούτον και εν τοις οικείοις αυτού πίναξι, συμφώνως προς τα κεκανονισμένα. ς)Τα ατομικά βιβλιάρια του πληρώματος, τηρούμενα κατά τας διατάξεις του προειρημένου Β.Δ/τος. ζ)Το βιβλίον των πρακτικών συνεδριάσεων, χρησιμοποιούμενον, εκτός των περιπτώσεων των σχετιζομένων προς τας οικείας διατάξεις τας αφορώσας την διαχείρισιν των υλικών και ιματισμού, και εις τας περιπτώσεις τας λαμβανομένας εν τω παρόντι κανονισμώ. 40.Εντός του α΄ δεκαημέρου εκάστου μηνός οι ναυτικοί ταμίαι, και, εντός διπλασίου χρονικού διαστήματος, οι ταμίαι ομάδος υποβάλλουσιν εις  το υπουργείον των Ναυτικών (διεύθυνσιν οικονομικών υπηρεσιών) τα δικαιολογητικά των γενομένων υπ’αυτών πληρωμών καθ’όλον το διάστημα του παρελθόντος μηνός, συμφώνως προς τα κεκανονισμένα, ήτοι: α)Τους μισθοδοτικούς πίνακας, τους πίνακας εξόδων τραπέζης κλπ. μετά των αποδείξεων πληρωμής και των λοιπών συμπαρομαρτούντων αυτοίς δικαιολογητικών. Οι ανωτέρω πίνακες υποβάλλονται εις διπλούν, συντάσσονται δε κατά τα καθοριζόμενα υπό του Ν.Δ/τος του εκτελεστικού των Νομ. 2126, 2127, 2128 και των λοιπών σχετικών διατάξεων. β)Τους κατά τα ειρημένα τροφοδοτικούς απολογισμούς. γ)Τους πάσης φύσεως απολογισμούς ή καταστάσεις των γενομένων δαπανών. Συν τοις ανωτέρω υποβάλλεται και πινάκιον της μηνιαίας χρηματικής δοσοληψίας μετ’ αποσπάσματος του βιβλίου ταμείου. 37.Γ .β.2 Χρηματική Διαχείριση Π. Ναυτικού ΚΕΦΑΛΑΙΟΝ ΣΤ’. Ταμίαι ομάδος 41.Άπαν το προσωπικόν των πλοίων ομάδος, ων η οικονομική υπηρεσία είναι ανατεθειμένη εις  ταμίαν ομάδος, λογίζεται ως προς την χρηματικήν δοσοληψίαν, επιβαίνον του παρ’ου εξαρτάται πλοίου εφοδιασμού. 42.Ο ταμίας ομάδος ενεργεί αυτοπροσώπως, εφ’ όσον είναι τούτο δυνατόν, τας πληρωμάς τας αφορώσας την χρηματικήν διαχείρισιν των υπό την επιμέλειάν του πλοίων. 43.Πάσαι αι πληρωμαί, όσαι δι’οιονδήποτε λόγον δεν δύνανται να ενεργηθώσι παρ’αυτού προσωπικώς, ενεργούνται δια του αρμοδίου κυβερνήτου, εις ον ο ταμίας ομάδος παραδίδει εις την αρχήν εκάστου μηνός τα απαιτούμενα χρηματικά ποσά. 44.Εν απολύτω ανάγκη επιτρέπεται ίνα, επί τη αιτήσει κυβερνήτου πλοίου ομάδος αποχρώντως δεδικαιολογημένη, δίδωνται αυτώ υπό άλλου ναυτικού ταμίου τα αναγκαιούντα χρήματα δια λογαριασμόν του ταμίου ομάδος, εις  ην το πλοίον τούτο ανήκει. Ο λαμβάνων τα χρήματα κυβερνήτης δίδει προσωρινήν απόδειξιν παραλαβής και ειδοποιεί τον ταμίαν της ομάδος του. Ο λογαριασμός ούτος τακτοποιείται, εγγραφομένου του χρηματικού ποσού εν τω πινακίω της μηνιαίας χρηματικής δοσοληψίας, εις χρέωσιν μεν του ταμίου ομάδος, εις πίστωσιν δε του πληρώσαντος ναυτικού ταμίου, όστις και επισυνάπτει την προσωρινήν απόδειξιν. Εις τοιαύτην πληρωμήν δύναται να προβή και ο κεντρικός ταμίας, ότε ο μεν ταμίας ομάδος ενεργεί ως ανωτέρω, ο δε κεντρικός ταμίας πιστούται εν τω ημερολογίω του επί τη βάσει της προσωρινής αποδείξεως, ην τηρεί μεταξύ των εντολών προς πληρωμήν μετά την επ’αυτής θεώρησιν του διευθυντού των οικονομικών υπηρεσιών. 45.Οι περί ου τα δύο προηγούμενα εδάφια κυβερνήτης καθίσταται υπόλογος δια την διαφύλαξιν και την κατά τας κειμένας διατάξεις διαχείρισιν των ούτω παραδιδομένων αυτώ χρημάτων. 46.Ο ταμίας ομάδος υπέχει πάσας τάς ευθύνας ταμίου πολεμικού πλοίου δια τας διαχειριστικάς πράξεις, ας αυτοπροσώπως ενεργεί, δια δε τα παρά του κυβερνήτου διαχειριζόμενα χρήματα συνυπέχει ευθύνην μόνον εν περιπτώσει αμελείας. 47.Ο ταμίας ομάδος εν τη εκτελέσει της υπηρεσίας του βοηθείται υπό κατωτέρων οικονομικών βαθμοφόρων. Εν τη διεξαγωγή της υπό των βαθμοφόρων τούτων υπηρεσίας ούτοι μεν εισίν υπεύθυνοι, ο δε ταμίας ομάδος υπόλογος. 48.Η άμεσος διεύθυνσις, εποπτεία και εξέλεγξις του ταμίου ομάδος ανήκει εις τον κυβερνήτην του πλοίου, ου επιβαίνει ο ταμίας, εις τον γενικόν δε διευθυντήν του ναυσταθμού ή τον διευθυντήν ορμητηρίου ή περιοχής αμύνης, αν ο ταμίας ομάδος έχει τοποθετηθή εν ναυσταθμώ ή εν ναυτικώ ορμητηρίω ή ναυτική περιοχή αμύνης. 49.Οι κυβερνήται των πλοίων ομάδος, ων η οικονομική υπηρεσία είναι ανατεθειμένη εις  ταμίαν ομάδος, τηρούσι καθημερινόν λογαριασμόν των πληρωμών των, όστις κλείεται κατά μήνα και παραδίδεται εις τον αρμόδιον ταμίαν την 1ην του επομένου μηνός, συνοδευόμενος υπο των δικαιολογητικών των πληρωμών. 50.(Καταργήθη υπό του Π. Δ. της 13/19 Μαΐου 1930 «περί κανονισμού τροφοδοσίας πληρωμάτων»). 51.Επί τη βάσει των λογαριασμών των κυβερνητών πλοίων ομάδος και των προσωπικώς παρά του ταμίου ομάδος τηρουμένων, ο τελευταίος ούτος, τηρών ενιαίον έλεγχον δι’άπαν το προσωπικόν των πλοίων των ανηκόντων οικονομικώς εις ομάδα, συντάσσει και υποβάλλει εις το υπουργείον των Ναυτικών (διεύθυνσιν οικονομικών υπηρεσιών) τους μηνιαίους λογαριασμούς των δαπανών κατά τα κεκανονισμένα. 52.Οι πίνακες μισθοδοσίας εν γένει (πληρωμής μισθού, εξόδων τραπέζης, εξόδων παραστάσεως και πάσης εν γένει αποδοχής) συντάσσονται ωσανεί το προσωπικόν όλον της οικονομικής ομάδος αποτελή ενιαίον πλήρωμα. 53.(Καταργήθη υπό του Π. Δ. της 13/19 Μαΐου 1930 «περί κανονισμού τροφοδοσίας πληρωμάτων»). 54.Τα βιβλία της χρηματικής διαχειρήσεως του ταμίου ομάδος τηρούνται ενιαία. ΚΕΦΑΛΑΙΟΝ Ζ’. Προσωρινοί ναυτικοί ταμίαι 55.Οι ως προσωρινοί ναυτικοί ταμίαι διοριζόμενοι αξιωματικοί, κατά τας διατάξεις του αρθρ. 36 του Νομ. 789, τηρούσι βιβλίον ταμείου, εν ω εγγραφούσιν ιστορικώς πάσαν είσπραξιν αυτών ακι πάσαν πληρωμήν. 56.Καθ’εκάστην τριμηνίαν υποβάλλουσιν εις το υπουργείον των Ναυτικών (διεύθυνσιν οικονομικών υπηρεσιών) τους λογαριασμούς των πληρωμών συνοδευομένους απο τα οικεία διακιολογητικά προς εξέλεγξιν και έκδοσιν των οικείων χρηματικών ενταλμάτων επ’ονόματι του κεντρικού ταμείου του ναυτικού. 57.Άμα τω πέρατι της ανατεθείσης αυτοίς διαχειρίσεως κλείουσι το βιβλίον ταμείου ενώπιον του τμηματάρχου του λογιστικού, όστις και προσυπογράφει εν αυτώ ως επιθεωρών, συμμορφούνται δε κατόπιν προς τας διατάξεις του αρθρ. 13 του Νομ. 789. 58.Καθ’ο υπόλογοι υπόκεινται εις τας διατάξεις του Νόμου περί δημοσίου λογιστικού και υφίστανται τας εν τω παρόντι κανονισμώ διαλαμβανομένας επιθεωρήσεις. Σελ. 155 Χρηματική Διαχείριση Π. Ναυτικού 37.Γ .β.2 59.Εν γένει συμμορφούνται προς τα καθήκοντα και υπέχουσι τας ευθύνας τας καθοριζομένας εν τοις άρθρ. 36 και 44 του Νομ. 789. ΚΕΦΑΛΑΙΟΝ Η’. Παράδοσις και παραλαβή της χρηματικής  διαχειρίσεως 60.Εν περίπτωσει αντικαταστάσεως του ναυτικού ταμίου, ή εν περιπτώσει καθ’ήν θέλει παύσει η λειτουργία της υπηρεσίας του , ενεργείται επί του ημερολογίου του ταμείου η οικεία πράξις επί της κλείσεως των λογιστικών εν γένει βιβλίων, ήτοι αθροίζονται αι στήλαι της χρεώσεως και πιστώσεως, αναγράφονται κατόπιν εις πίστωσιν μεν τα πληρωθέντα δι’έξοδα τραπέζης, αντίτιμα τροφής, ως και πάσα άλλη πληρωμή, άτινα κατ’ανάγκην έχουσι γίνει προ της καταρτίσεως μηνιαίων λογαριασμών, εις χρέωσιν δε αι προσωριναί χρηματικαί διακατοχαί, αθροίζονται τα ποσά ταύτα μετά των ειρημένων αθροισμάτων των σχετικών στηλών, αφαιρείται το ποσόν της πιστώσεως εκ του της χρεώσεως, και αναγράφεται αριθμητικώς και ολογράφως το απομένον χρηματικόν υπόλοιπον. Η ενέργεια αύτη βεβαιούται υπογράφοντος του ναυτικού ταμίου και του παραλαμβάνοντος το υπόλοιπον των απαιτουμένων χρημάτων, θεωρείται δε υπό του παρισταμένου οικονομικού επιθεωρητού του, ή, τοιούτου μη παρισταμένου, υπό του κυβερνήτου ή προΐσταμένου της υπηρεσίας. Συνεχιζομένης της τηρήσεως του ημερολογίου υπό του νέου ναυτικού ταμίου, μεταφέρονται τα αρχικά αθροίσματα των στηλών χρεώσεως και πιστώσεως, υπό τα οποία εξακολουθεί η ημερολογιακή αναγραφή των εσόδων και εξόδων της διαχειρίσεως, με αύξοντα αριθμόν πράξεων τον αμέσως επόμενον του φερομένου υπό της τελευταίας πράξεως της γενομένης υπό του παραδίδοντος ταμίου. 61.Εκτός της εν τω ημερολογίω ειρημένης βεβαιώσεως, συντάσσεται πρωτόκολλον παραδόσεως και παραλαβής εις διπλούν, υπογραφόμενον κατά τα ανωτέρα ειρημένα, και το μεν έν έντυπον υποβάλλεται εις την διεύθυνσιν των οικονομικών υπηρεσιών του υπουργείου των Ναυτικών, το δε έτερον διαφυλάσσεται εν τω αρχείο των εγγράφων του ταμείου εις ειδικόν φάκελλον. 62.Τύπος του πρωτοκόλλου τούτου ορίζεται ο εξής, δυνάμενος να ποικίλλη κατά τας εκάστοτε παρουσιαζομένας αναγκάς της υπηρεσίας : Σελ. 156 Πρωτόκολλον παραδόσεως και παραλαβής της χρηματικής διαχειρίσεως τ…… Εν ……σήμερον την …… του μηνός…… του έτους …… επί παρουσία του …… παρεδόθη η χρηματική διαχείρισις τ …… υπό του ταμίου …… προς τον …… συμφώνως προς την υπ’αριθ. …… διαταγήν του υπουργείου των Ναυτικών ως εξής : Ληφθείσης υπ’όψιν της εν τω ημερολογίω του ταμείου μερίδος χρεώσεως και πιστώσεως ευρέθη ότι η μεν τελευτιία εγγραφή έφερεν χρονολογίαν …… ο δε αύξων αριθμός των πράξεων οτι ανήρχετο εις …… Γενομένων κατόπιν των αθροίσεων των μερίδων της χρεώσεως και πιστώσεως ευρέθη οτι         η μεν χρέωσις ανήρχετο εις δραχ. ……        η δε πίστωσις         «        «      «   ……. ήτοι παρουσιάσθη υπόλοιπον εις χρέωσιν                                              «   …..… Μετά ταύτα ανεγράφησαν οι εξής υπό τακτοποίησιν λογαριασμοί του ταμείου : α)…… β)…… γ)…… Γενομένης της τελικής αθροίσεως ευρέθη οτι         η μεν χρέωσις ανήρχετο εις  δρχ. ……        η δε πίστωσις         «         «     «  ……. ήτοι υπόλοιπον πραγματικόν εις χρέωσιν της διαχειρίσεως                   «  ……. Εν τέλει ηνοίχθει το χρηματοκιβώτιον και καταμετρηθέντα τα εν αυτώ χρήματα και ευρέθησαν συμποσούμενα εις  δρχ. …… ήτοι ακριβώς εις το ποσόν το ενδεικνυόμενον υπό του ημερολογίου, ως υπόλοιπον εις πραγματικήν χρέωσιν της διαχειρίσεως, όπερ και παραλήφθη υπό του ειρημένου ………. .Εις πίστωσιν τούτων συνετάχθη το παρόν πρωτόκολλον και υπογράφεται δεόντως. Ο Παραδούς                                  Ο Παραλαβών Εθεωρήθή ταυτοχρόνως       Ο οικονομικός επιθεωρητής ή προΐστάμενος                  υπηρεσίας                               ...…………… 63.Εκ των δικαιολογητικών των εγγραφών του βιβλίου ταμείου ο νέος ναυτικός ταμίας παραλαμβάνει ως εκκρεμή τα αφορώντα την διαχείρισιν απο του χρονικού σημείου, καθ’ο υπάρχει σχετική ειδοποίησις του τμήματος του Λογιστικού περί της επαληθεύσεως των υποβεβλημένων λογαριασμών μέχρι του σημείου τούτου, τα δε προηγούμενα παραλαμβάνει ως και τα άλλα έγγραφα του αρχείου. 37.Γ .β.2 Χρηματική Διαχείριση Π. Ναυτικού ΚΕΦΑΛΑΙΟΝ Θ’. Επιθεωρήσεις και εξελέγξεις 64.Κατά τας τακτικάς και εκτάκτους οικον. επιθεωρήσεις, τας ενεργουμένας υπό του οικον. επιθεωρητού του Στόλου, οφείλουσιν οι ναυτικοί ταμίαι να υποβάλλωσι προς έλεγχον κατά τας ειδικάς περί τούτου διατάξεις πάντα τα βιβλία και έγγραφα όσα οι Νόμοι, τα Δ/τα και οι κανονισμοί επιβάλλουσιν αυτοίς προς τήρησιν επί της διαχειρίσεώς των, να εκθέτωσι και καταμετρώσιν ενώπιον αυτών τα εις χείράς των χρήματα, να παρέχωσι πάσας τας ζητουμένας πληροφορίας και διασαφήσεις, να συμμορφώνται προς τας υποδείξεις και διαταγάς του επιθεωρητού επί των τυχόν παρουσιαζομένων ελλείψεων και να υπογράφωσι το πρωτόκολλον επιθεωρήσεως. 65.Τας αυτάς υποχρεώσεις έχουσιν οι ως είρηται ταμίαι και απέναντι των υπό του Υπουργού των Οικονομικών και του Ελεγκτικού Συνεδρίου αποστελλομένων ως επιθεωρητών, ή των ειδικώς υπό του Υπουργού των Ναυτικών αποστελλομένων άλλων αξιωματικών ως και απέναντι του Γεν. Επιθεωρητού του Στόλου ή επιτρόπου τούτου. 66.Την τελευταίαν ημέραν εκάστου οικ. έτους οι ναυτικοί ταμίαια κλείουσι τα βιβλία της διαχειρίσεως αυτών ενώπιον του επί τούτω διοριζομένου αξιωματικού ή υπαλλήλου του Κράτους. 67.Επί ταις, κατά τα ανωτέρω εδάφ. 64, 65 και 66, ενεργείαις, κλείονται τα βιβλία της διαχειρίσεως και υπογράφονται κατά τα κεκανονισμένα. Ως προς το βιβλίον ταμείου εφαρμόζονται τα καθορισθέντα εν εδαφ. 60, του οικείου πρωτοκόλλου συντασσομένου υπό τύπον ανάλογον προς τον καθορισθέντα δια το πρωτόκολλον παραδόσεως και παραλαβής της διαχειρίσεως. 68.Άπαξ του μηνός οι κυβερνήται των Πολ. Πλοίων και οι προΐστάμενοι των ναυτικών υπηρεσιών οφείλουσι να αθροίζωσι τας στήλας της χρεώσεως και πιστώσεως του βιβλίου ταμείου, και αφού καταμετρήσωσι τα εν τω χρηματοκιβωτίω μετρητά, να αναγράφωσιν ολογράφως επί του βιβλίου το ευρεθέν ποσόν, σημειούντες επιπροσθέτως το σύνολον των ποσών πιστώσεως και χρεώσεως, όπερ δικαιολογείται αυτοίς υπό των ναυτικών ταμιών δια της επιδείξεως των στοιχείων των υπό τακτοποίησιν εις το τέλος του μηνός λογαριασμών. ΚΕΦΑΛΑΙΟΝ Ι’. Τελική διάταξις 69.Ώς προς τα λοιπά καθήκοντα και ευθύνας των ναυτικών ταμίων, κυβερνητών ή προΐσταμένων και  παντός άλλου προσώπου, έχοντος σχέσιν προς την διαχείρισιν χρημάτων της παγίας προκαταβολής του ναυτικού και την συναφή προς ταύτην υπηρεσίαν, εν γένει δε ως προς πάσαν άλλην λεπτομέρειαν μη διακανονιζομένην εν τω παρόντι κανονισμώ, εφαρμόζονται αι διατάξεις του σχετικού Νομ. 789 εν συνδυασμώ προς τας ισχυούσας διατάξεις του Νομ. Α ΥΠΑ΄ της 27 Μαΐου 1887 «περί της επί των Πολ. Πλοίων οικονομικής υπηρεσίας» και των προς εκτέλεσιν του Νόμου τούτου Β.Δ/των, ως και εν γένει πάσα άλλη λογιστική διάταξις, εφ’όσον ισχύει.